CELEX: 32017D0561
Language: el
Date: 2017-03-21 00:00:00
Title: Απόφαση (EE) 2017/561 του Συμβουλίου, της 21ης Μαρτίου 2017, σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στη μεικτή επιτροπή ΕΕ–Mεξικού όσον αφορά τις τροποποιήσεις του παραρτήματος ΙΙΙ της απόφασης αριθ. 2/2000 του μεικτού συμβουλίου ΕΚ–Μεξικού, της 23ης Μαρτίου 2000, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας (Ανδόρρα και Άγιος Μαρίνος και ειδικοί κανόνες καταγωγής ανά προϊόν στα χημικά προϊόντα)

25.3.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 80/26
               
            ΑΠΌΦΑΣΗ (EE) 2017/561 ΤΟΥ ΣΥΜΒΟΥΛΊΟΥ
      της 21ης Μαρτίου 2017
      σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στη μεικτή επιτροπή ΕΕ–Mεξικού όσον αφορά τις τροποποιήσεις του παραρτήματος ΙΙΙ της απόφασης αριθ. 2/2000 του μεικτού συμβουλίου ΕΚ–Μεξικού, της 23ης Μαρτίου 2000, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας (Ανδόρρα και Άγιος Μαρίνος και ειδικοί κανόνες καταγωγής ανά προϊόν στα χημικά προϊόντα)
      ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 σε συνδυασμό με το άρθρο 218 παράγραφος 9,
      Έχοντας υπόψη την πρόταση της Ευρωπαϊκής Επιτροπής,
      Εκτιμώντας τα ακόλουθα:
      
                  (1)
               
               
                  Το παράρτημα III της απόφασης αριθ. 2/2000 του μεικτού συμβουλίου ΕΚ–Μεξικού (1) που συστάθηκε με τη συμφωνία οικονομικής εταιρικής σχέσης, πολιτικού συντονισμού και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, η οποία υπεγράφη στις Βρυξέλλες στις 8 Δεκεμβρίου 1997 (2) («η συμφωνία»), θέτει τους κανόνες καταγωγής για τα καταγόμενα από την επικράτεια των μερών της συμφωνίας προϊόντα. Το άρθρο 38 του παραρτήματος ΙΙΙ της απόφασης αριθ. 2/2000 επιτρέπει στη μεικτή επιτροπή ΕΕ–Μεξικού να τροποποιήσει το εν λόγω παράρτημα.
               
            
                  (2)
               
               
                  Η Ευρωπαϊκή Ένωση έχει θεσπίσει τελωνειακή ένωση με το Πριγκιπάτο της Ανδόρρας για τα προϊόντα που υπάγονται στα κεφάλαια 25 έως 97 του εναρμονισμένου συστήματος και με τη Δημοκρατία του Αγίου Μαρίνου για τα προϊόντα που υπάγονται στα κεφάλαια 1 έως 97 του εναρμονισμένου συστήματος. Η εν λόγω τελωνειακή ένωση επιτρέπει στα προϊόντα καταγωγής Μεξικού να επωφελούνται από προτιμησιακή μεταχείριση βάσει της απόφασης αριθ. 2/2000 και κατά την εξαγωγή τους στην Ανδόρρα και στον Άγιο Μαρίνο.
               
            
                  (3)
               
               
                  Συμφωνήθηκε ότι το Μεξικό θα δέχεται τα προϊόντα που υπάγονται στα κεφάλαια 25 έως 97 του εναρμονισμένου συστήματος, καταγωγής Πριγκιπάτου της Ανδόρρας, καθώς και τα προϊόντα που υπάγονται στα κεφάλαια 1 έως 97 του εναρμονισμένου συστήματος καταγωγής Δημοκρατίας του Αγίου Μαρίνου ως προϊόντα καταγωγής ΕΕ, κατά την έννοια του παραρτήματος ΙΙΙ της απόφασης αριθ. 2/2000.
               
            
                  (4)
               
               
                  Θα πρέπει, επομένως, να προστεθεί προσάρτημα VI στο παράρτημα ΙΙΙ της απόφασης αριθ. 2/2000 ώστε να επιτραπεί στα εν λόγω προϊόντα να τυγχάνουν, κατά την εισαγωγή τους στο Μεξικό, παρόμοιας μεταχείρισης με τα προϊόντα που κατάγονται από την Ένωση, και να προβλεφθούν διατάξεις σχετικά με την εφαρμογή του παραρτήματος ΙΙΙ στα εν λόγω προϊόντα.
               
            
                  (5)
               
               
                  Η κοινή δήλωση V (3) στην απόφαση αριθ. 2/2000 προβλέπει ότι η μεικτή επιτροπή ΕΚ–Μεξικού που συστάθηκε βάσει της συμφωνίας θα εξετάσει την ανάγκη παράτασης πέραν της 30ής Ιουνίου 2003 της εφαρμογής των κανόνων καταγωγής που θεσπίζονται στις σημειώσεις 2 και 3 του προσαρτήματος IIα) του παραρτήματος III της απόφασης 2/2000 («σημειώσεις 2 και 3»). Η εν λόγω εξέταση αφορά τους ειδικούς κανόνες ανά προϊόν του προσαρτήματος ΙΙ του παραρτήματος ΙΙΙ της απόφασης αριθ. 2/2000 για ορισμένα χημικά προϊόντα που υπάγονται στις κλάσεις 2914 και 2915 του εναρμονισμένου συστήματος.
               
            
                  (6)
               
               
                  Η μεικτή επιτροπή ΕΕ–Μεξικού θα εκδώσει απόφαση, παρατείνοντας την εφαρμογή των ειδικών κανόνων καταγωγής που καθορίζονται στις σημειώσεις 2 και 3 για τέταρτη φορά. Η εν λόγω απόφαση θα ισχύσει έως τις 31 Δεκεμβρίου 2019.
               
            
                  (7)
               
               
                  Είναι σκόπιμο να παραταθεί η εφαρμογή των ειδικών κανόνων καταγωγής που καθορίζονται στις σημειώσεις 2 και 3 σε μόνιμη βάση διότι συνάδουν με τις αρχές επικαιροποίησης της συμφωνίας.
               
            
                  (8)
               
               
                  Επομένως, το προσάρτημα ΙΙ του παραρτήματος ΙΙΙ της απόφασης αριθ. 2/2000 θα πρέπει να τροποποιηθεί για να επεκταθεί η εφαρμογή των κανόνων καταγωγής που καθορίζονται στις σημειώσεις 2 και 3 σε μόνιμη βάση.
               
            
                  (9)
               
               
                  Η θέση της Ένωσης στο πλαίσιο της μεικτής επιτροπής ΕΕ–Μεξικού θα πρέπει επομένως να βασίζεται στο συνημμένο σχέδιο απόφασης,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      1.   Η θέση που πρέπει να ληφθεί εξ ονόματος της Ένωσης στο πλαίσιο της μεικτής επιτροπής ΕΕ–Μεξικού όσον αφορά τις τροποποιήσεις στο παράρτημα ΙΙΙ της απόφασης αριθ. 2/2000 του μεικτού συμβουλίου ΕΚ–Μεξικού, βασίζεται στο σχέδιο απόφασης της μεικτής επιτροπής ΕΕ–Μεξικού που επισυνάπτεται στην παρούσα απόφαση.
      2.   Οι εκπρόσωποι της Ένωσης στη μεικτή επιτροπή ΕΕ–Μεξικού ενδέχεται να συμφωνήσουν σε ήσσονες τροποποιήσεις του σχεδίου απόφασης της μεικτής επιτροπής ΕΕ–Μεξικού που αναφέρονται στην παράγραφο 1 χωρίς περαιτέρω απόφαση του Συμβουλίου.
      Άρθρο 2
      Η απόφαση της μεικτής επιτροπής ΕΕ–Μεξικού όσον αφορά τις τροποποιήσεις του παραρτήματος ΙΙΙ της απόφασης αριθ. 2/2000 του μεικτού συμβουλίου ΕΚ–Μεξικού δημοσιεύεται στην Επίσημη Εφημερίδα της Ευρωπαϊκής Ένωσης.
      
      
         Βρυξέλλες, 21 Μαρτίου 2017.
         
            
               Για το Συμβούλιο
            
            
               Ο Πρόεδρος
            
            E. SCICLUNA
         
      
      
         (1)  Απόφαση αριθ. 2/2000 του μεικτού συμβουλίου ΕΚ–Μεξικού, της 23ης Μαρτίου 2000 (ΕΕ L 157 της 30.6.2000, σ. 10).
      
         (2)  ΕΕ L 276 της 28.10.2000, σ. 45.
      
         (3)  ΕΕ L 245 της 29.9.2000, σ. 1167.
      
         ΣΧΕΔΙΟ
         ΑΠΟΦΑΣΗ αριθ. 2/2017 ΤΗΣ ΜΕΙΚΤΗΣ ΕΠΙΤΡΟΠΗΣ ΕΕ–ΜΕΞΙΚΟΥ
         της …
         όσον αφορά τις τροποποιήσεις του παραρτήματος ΙΙΙ της απόφασης αριθ. 2/2000 του μεικτού συμβουλίου ΕΚ–Μεξικού, της 23ης Μαρτίου 2000, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας (Ανδόρρα και Άγιος Μαρίνος και ειδικοί κανόνες καταγωγής ανά προϊόν σα χημικά προϊόντα)
         Η ΜΕΙΚΤΗ ΕΠΙΤΡΟΠΗ,
         Έχοντας υπόψη την απόφαση αριθ. 2/2000 του μεικτού συμβουλίου ΕΚ–Μεξικού, της 23ης Μαρτίου 2000 (1), το παράρτημά της ΙΙΙ, και ιδίως το άρθρο 38 του παραρτήματος ΙΙΙ,
         Εκτιμώντας τα ακόλουθα:
         
                     (1)
                  
                  
                     Το παράρτημα III της απόφασης αριθ. 2/2000 («παράρτημα ΙΙΙ») ορίζει τους κανόνες καταγωγής για τα καταγόμενα προϊόντα από την επικράτεια των μερών της συμφωνίας οικονομικής εταιρικής σχέσης, πολιτικού συντονισμού και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, η οποία υπεγράφη στις Βρυξέλλες στις 8 Δεκεμβρίου 1997 (2) («η συμφωνία»).
                  
               
                     (2)
                  
                  
                     Μεταξύ της Ευρωπαϊκής Ένωσης και του Πριγκιπάτου της Ανδόρρας υπάρχει τελωνειακή ένωση καθώς και μεταξύ της Ευρωπαϊκής Ένωσης και της Δημοκρατίας του Αγίου Μαρίνου, αντιστοίχως, και, ως εκ τούτου, τα αγαθά καταγωγής Μεξικού επωφελούνται από προτιμησιακή μεταχείριση όταν εξάγονται στις εν λόγω δύο χώρες.
                  
               
                     (3)
                  
                  
                     Συμφωνήθηκε ότι το Μεξικό θα δέχεται τα προϊόντα που υπάγονται στα κεφάλαια 25 έως 97 του εναρμονισμένου συστήματος, καταγωγής Πριγκιπάτου της Ανδόρρας, καθώς και τα προϊόντα που υπάγονται στα κεφάλαια 1 έως 97 του εναρμονισμένου συστήματος καταγωγής Δημοκρατίας του Αγίου Μαρίνου ως προϊόντα καταγωγής Ευρωπαϊκής Ένωσης, κατά την έννοια του παραρτήματος ΙΙΙ.
                  
               
                     (4)
                  
                  
                     Επομένως, θα πρέπει να προστεθεί προσάρτημα VIστο παράρτημα ΙΙΙ ώστε να επιτραπεί τα εν λόγω προϊόντα να τυγχάνουν, κατά την εισαγωγή τους στο Μεξικό, παρόμοιας μεταχείρισης με τα προϊόντα που κατάγονται από την Ευρωπαϊκή Ένωση, και να καθοριστούν διατάξεις σχετικά με την εφαρμογή του παραρτήματος ΙΙΙ στα εν λόγω προϊόντα.
                  
               
                     (5)
                  
                  
                     Στις …, η μεικτή επιτροπή εξέδωσε την απόφαση αριθ. 1/2017 (3)
                         (1), η οποία παρατείνει την εφαρμογή των κανόνων καταγωγής που καθορίζονται στις σημειώσεις 2 και 3 του προσαρτήματος ΙΙ(α) στο παράρτημα ΙΙΙ («σημειώσεις 2 και 3») για τέταρτη φορά. Η παράταση που προβλέπεται στην απόφαση αριθ. 1/2017 ισχύει μέχρι τις 31 Δεκεμβρίου 2019.
                  
               
                     (6)
                  
                  
                     Είναι σκόπιμο να παραταθεί η εφαρμογή των κανόνων καταγωγής που καθορίζονται στις σημειώσεις 2 και 3 σε μόνιμη βάση, διότι οι εν λόγω κανόνες συνάδουν με τις αρχές επικαιροποίησης της συμφωνίας.
                  
               
                     (7)
                  
                  
                     Συνεπώς, το παράρτημα ΙΙΙ θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         Άρθρο 1
         1.   Το προσάρτημα ΙΙ του παραρτήματος ΙΙΙ της απόφασης αριθ. 2/2000 τροποποιείται σύμφωνα με τις διατάξεις του παραρτήματος Ι της παρούσας απόφασης.
         2.   Στο παράρτημα ΙΙΙ της απόφασης αριθ. 2/2000 προστίθεται προσάρτημα VI σύμφωνα με τις διατάξεις του παραρτήματος ΙΙ της παρούσας απόφασης.
         Άρθρο 2
         Η παρούσα απόφαση τίθεται σε ισχύ την πρώτη ημέρα του δεύτερου μήνα που ακολουθεί την ημερομηνία κατά την οποία τα συμβαλλόμενα μέρη θα ανακοινώσουν το ένα στο άλλο την ολοκλήρωση των αναγκαίων για τον σκοπό αυτό διαδικασιών.
         
            Έγινε στ …,
            
               
                  Για τη Μεικτή Επιτροπή
               
            
         
         
            (1)  ΕΕ L 157 της 30.6.2000, σ. 10.
         
            (2)  ΕΕ L 276 της 28.10.2000, σ. 45.
         
            (3)  Απόφαση αριθ. 1/2017 της Μεικτής Επιτροπής ΕΕ-Μεξικού, της …, όσον αφορά τις τροποποιήσεις του παραρτήματος ΙΙΙ της απόφασης αριθ. 2/2000 του Μεικτού Συμβουλίου ΕΚ-Μεξικού της 23ης Μαρτίου 2000, σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας (ειδικοί κανόνες καταγωγής ανά προϊόν για χημικά προϊόντα) (ΕΕ L …).
         
            (1)  
         
                     +
                  
                  
                     ΕΕ: να εισαχθεί στο έγγραφο η ημερομηνία της απόφασης αριθ. 1/2017 της Μεικτής Επιτροπής ΕΕ-Μεξικού και να συμπληρωθεί η αντίστοιχη υποσημείωση.
                  
               
            ΠΑΡΑΡΤΗΜΑ I
            Στο προσάρτημα ΙΙ του παραρτήματος III της απόφασης αριθ. 2/2000, οι καταχωρίσεις στις κλάσεις του 2914 και 2915 του ΕΣ αντικαθίστανται από το ακόλουθο κείμενο:
            
               
                           «Κλάση ΕΣ
                        
                        
                           Περιγραφή προϊόντος
                        
                        
                           Επεξεργασία ή κατεργασία που διεξήχθη σε μη καταγόμενες ύλες, η οποία προσδίδει τον χαρακτήρα καταγόμενου προϊόντος
                        
                     
                           (1)
                        
                        
                           (2)
                        
                        
                           (3) ή (4)
                        
                     
                           ex 2914 
                        
                        
                           
                                       —
                                    
                                    
                                       Διακετονοαλκοόλη
                                    
                                 
                                       —
                                    
                                    
                                       Μεθυλοϊσοβουτυλοκετόνη
                                    
                                 
                                       —
                                    
                                    
                                       Οξείδιο του μεσιτυλενίoυ
                                    
                                 
                        
                           Παρασκευή από ακετόνη
                        
                        
                           Παρασκευή κατά την οποία πραγματοποιείται χημική αντίδραση (*1)
                           
                        
                     
                           2915 
                        
                        
                           Οξέα μονοκαρβοξυλικά άκυκλα κορεσμένα και οι ανυδρίτες, τα αλογονίδια, τα υπεροξείδια και τα υπεροξέα τους· τα αλογονωμένα, σουλφονωμένα, νιτρωμένα ή νιτροδωμένα παράγωγά τους, εκτός για:
                        
                        
                           Παρασκευή από ύλες οποιασδήποτε κλάσης. Ωστόσο, η αξία όλων των χρησιμοποιούμενων υλών των κλάσεων 2915  και 2916  δεν πρέπει να υπερβαίνει το 20 % της εργοστασιακής τιμής του προϊόντος
                        
                        
                           Παρασκευή κατά την οποία η αξία όλων των χρησιμοποιούμενων υλών δεν υπερβαίνει το 40 % της εργοστασιακής τιμής του προϊόντος
                        
                     
                            
                        
                        
                           
                                       —
                                    
                                    
                                       Οξικός ανυδρίτης, οξικός αιθυλεστέρας και οξικός n-βουτυλεστέρας, οξικό βινύλιο, οξικός ισοπροπυλεστέρας και οξικός μεθυλαμυλεστέρας, μονο-, δι- ή τριχλωροοξικά οξέα, τα άλατα και οι εστέρες τους
                                    
                                 
                        
                           Παρασκευή από ύλες οποιασδήποτε κλάσης. Ωστόσο, η αξία όλων των χρησιμοποιούμενων υλών της κλάσης 2916  δεν πρέπει να υπερβαίνει το 20 % της εργοστασιακής τιμής του προϊόντος
                        
                        
                           Παρασκευή κατά την οποία πραγματοποιείται χημική αντίδραση (*1)
                           
                        
                     
            
               (*1)  Η «χημική αντίδραση» είναι μια διεργασία (περιλαμβανομένης της βιοχημικής) η οποία παράγει ένα μόριο με νέα δομή, διασπώντας τους ενδομοριακούς δεσμούς και σχηματίζοντας νέους ενδομοριακούς δεσμούς ή μεταβάλλοντας τη χωρική διάταξη των ατόμων μέσα στο μόριο.
            Οι ακόλουθες μέθοδοι δεν πρέπει να λαμβάνονται υπόψη για λόγους καταγωγής:
            
                        α)
                     
                     
                        η διάλυση στο νερό ή σε άλλα διαλυτικά·
                     
                  
                        β)
                     
                     
                        η απομάκρυνση διαλυτών, συμπεριλαμβανομένου του διαλυτικού νερού· ή
                     
                  
                        γ)
                     
                     
                        η προσθήκη ή η απομάκρυνση του νερού κρυστάλλωσης.».
                     
                  
         
            ΠΑΡΑΡΤΗΜΑ II
            Προστίθεται το ακόλουθο προσάρτημα στο παράρτημα III της απόφασης αριθ. 2/2000:«
               Προσάρτημα VI
               ΤΟ ΠΡΙΓΚΙΠΑΤΟ ΤΗΣ ΑΝΔΟΡΡΑΣ ΚΑΙ Η ΔΗΜΟΚΡΑΤΙΑ ΤΟΥ ΑΓΙΟΥ ΜΑΡΙΝΟΥ
               
                        
                           1.
                        
                        
                           Τα προϊόντα καταγωγής Πριγκιπάτου της Ανδόρρας που υπάγονται στα κεφάλαια 25 έως 97 του εναρμονισμένου συστήματος γίνονται δεκτά από το Μεξικό σύμφωνα με το ίδιο τελωνειακό καθεστώς που εφαρμόζεται σε προϊόντα που εισάγονται και κατάγονται από την Ευρωπαϊκή Ένωση, εφόσον εξακολουθεί να ισχύει η τελωνειακή ένωση που θεσπίζεται με την απόφαση 90/680/ΕΟΚ του Συμβουλίου, της 26 Νοεμβρίου 1990 (1).
                        
                     
                        
                           2.
                        
                        
                           Τα προϊόντα καταγωγής Μεξικού που υπάγονται στα κεφάλαια 25 έως 97 του εναρμονισμένου συστήματος επωφελούνται από την ίδια προτιμησιακή μεταχείριση όταν εισάγονται στην Ανδόρρα όπως όταν εισάγονται στην Ευρωπαϊκή Ένωση, εφόσον εξακολουθεί να ισχύει η τελωνειακή ένωση που θεσπίζεται με την απόφαση 90/680/ΕΟΚ.
                        
                     
                        
                           3.
                        
                        
                           Τα προϊόντα καταγωγής Δημοκρατίας του Αγίου Μαρίνου που υπάγονται στα κεφάλαια 1 έως 97 του εναρμονισμένου συστήματος γίνονται δεκτά από το Μεξικό με βάση το ίδιο τελωνειακό καθεστώς που εφαρμόζεται σε προϊόντα που εισάγονται και κατάγονται από την Ευρωπαϊκή Ένωση, εφόσον εξακολουθεί να ισχύει η συμφωνία συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου που συνήφθη στις Βρυξέλλες στις 16 Δεκεμβρίου 1991 (2).
                        
                     
                        
                           4.
                        
                        
                           Τα προϊόντα καταγωγής Μεξικού που υπάγονται στα κεφάλαια 1 έως 97 του εναρμονισμένου συστήματος επωφελούνται από την ίδια προτιμησιακή μεταχείριση όταν εισάγονται στον Άγιο Μαρίνο όπως όταν εισάγονται στην Ευρωπαϊκή Ένωση, εφόσον εξακολουθεί να ισχύει η συμφωνία συνεργασίας και τελωνειακής ένωσης μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου που συνήφθη στις Βρυξέλλες στις 16 Δεκεμβρίου 1991.
                        
                     
                        
                           5.
                        
                        
                           Το παράρτημα ΙΙΙ εφαρμόζεται, κατ' αναλογία, για το εμπόριο των προϊόντων που αναφέρονται στα σημεία 1 έως 4.
                        
                     
                        
                           6.
                        
                        
                           Ο εξαγωγέας ή ο εξουσιοδοτημένος αντιπρόσωπός του υποχρεούται να αναγράφει τις μνείες «Μεξικό» και »το Πριγκιπάτο της Ανδόρρας» ή «η Δημοκρατία του Αγίου Μαρίνου» στη θέση 2 του πιστοποιητικού κυκλοφορίας εμπορευμάτων EUR.1 ή στη δήλωση τιμολογίου. Επιπλέον, οι εν λόγω πληροφορίες πρέπει να αναγράφονται στη θέση 4 του πιστοποιητικού κυκλοφορίας εμπορευμάτων EUR.1 ή στη δήλωση τιμολογίου, στην περίπτωση προϊόντων καταγωγής του Πριγκιπάτου της Ανδόρρας ή της Δημοκρατίας του Αγίου Μαρίνου.
                        
                     
                        
                           7.
                        
                        
                           Η Ευρωπαϊκή Ένωση αποστέλλει στο Μεξικό δείγματα των πιστοποιητικών κυκλοφορίας εμπορευμάτων EUR.1, τα αποτυπώματα των σφραγίδων που χρησιμοποιούνται από το Πριγκιπάτο της Ανδόρρας και τη Δημοκρατία του Αγίου Μαρίνου, καθώς και τις διευθύνσεις των αρχών που είναι αρμόδιες για τη διαδικασία επαλήθευσης στο Πριγκιπάτο της Ανδόρρας και στη Δημοκρατία του Αγίου Μαρίνου.
                        
                     
                        
                           8.
                        
                        
                           Εάν η αρμόδια δημόσια αρχή του Πριγκιπάτου της Ανδόρρας ή της Δημοκρατίας του Αγίου Μαρίνου δεν συμμορφώνεται με τις διατάξεις του παραρτήματος ΙΙΙ, το Μεξικό μπορεί να προσφύγει στην ειδική επιτροπή τελωνειακής συνεργασίας και κανόνων καταγωγής που συστάθηκε δυνάμει του άρθρου 17 της απόφασης 2/2000, προκειμένου να καθοριστούν τα κατάλληλα μέτρα για την επίλυση του θέματος.
                        
                     ».
               (1)  Απόφαση 90/680/ΕΟΚ του Συμβουλίου, της 26ης Νοεμβρίου 1990, για τη σύναψη συμφωνίας με τη μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας (ΕΕ ΕΕ L 374 της 31.12.1990, σ. 13).
            
               (2)  ΕΕ L 84 της 28.3.2002, σ. 43.